**8. Tájékoztató a 2019. évi Curling Vegyes-csapat Bajnokságról és más kiemelt verseny lebonyolításának tapasztalatairól.**

A versenyre a nevezési határidőig 4 csapat nevezett, így az alapszakasz dupla round robin fordulós volt. Ez objektív képet adott, a csapatok sorrendjéről, majd ezt követően döntő és bronz mérkőzésre került sor, ahol a döntő világbajnokságra kvalifikáló országos bajnokság révén az egyik csapat két győzelméig tartott.

A verseny előtti teendők közül valamennyi a korábbi gyakorlathoz hasonlóan zökkenőmentesen zajlott. A versenykiírás időben elkészítésre került, a nevezések beérkeztek.

A határidő lezártát követően az időrend, a technikai összefoglaló, a bírói beosztás és az online eredményközvetítő rendszer is időben publikálásra került. A közvetítés az OB ideje alatt nem volt, Miklós Nándival az országos csapatbajnokság A ligájára rendbe hozzuk ezt. Az eredmények vezetése a softpeelR rendszerben zavartalan volt.

A versenynaptár készítésénél figyelembe vettük a 2019. évi központi felvételi írásbeli időpontját (január 19), hogy az ifjúsági korú játékosoknak se jelentsen fennakadást. A verseny két hétvégés volt január 26-27 és február 1-3.

A verseny a kevés jelentkező csapat ellenére nagyon színvonalasan és szorosan alakult, amelyet végül a Vasas Mix csapata nyert meg, legyőzve a döntőben a Hammer Time csapatát. A bronz mérkőzés az EYOF-ra készülő ifjúsági csapat nyert meg, akik az EYOF-on szintén bronzéremmel tértek haza, a jelek szerint ez egy jó felkészülési verseny volt számukra. Bronz mérkőzésen a Wild Catz csapatát győzték le.

Kiss Bálint

2019. február 24.